da en da nl ca da da de es da da da da da da en sv da da da da da sv da da sv da en en en en sv sv sv da da da da de da da da da da da da da da da da da da nl da en da da es nl da
PostNord indvier nyt tankanlæg til biogas i Brøndby | PostNord Danmark
8.9.2022 16:30:00 CEST | PostNord Danmark
De ti PostNord-lastbiler, der kører på biogas, sparer nu turen omkring tankstationen, og bliver i stedet tanket på PostNords eget anlæg ved PostNords pakketerminal i Brøndby. Anlægget blev indviet af transportminister Trine Bramsen torsdag den 8. september.
- Vores ambition om at gøre danskernes breve og pakker endnu grønnere gennem konkret CO2-reduktion er bundet op på et mål om at være fossilfri i 2030. Brugen af biogas som drivmiddel er ét blandt flere tiltag, der har effekt med det samme, og vi er i fuld gang med at sætte retningen for fremtidens logistik, siger Peter Kjær Jensen, der er administrerende direktør i PostNord.
Det nye tankanlæg støtter op om PostNords omfattende grønne omstilling ved at gøre biogassen let og hurtigt tilgængelig, sådan at lastbilernes ruter ikke er afhængige af placeringen af de offentligt tilgængelige tankanlæg til biogas.
- Den grønne omstilling har vi alle sammen et ansvar for at drive, og i transportbranchen går vi hos PostNord foran ved selv at investere i løsninger og teknologi, der har effekt her og nu. At have vores eget tankanlæg ved terminalen sparer både køretid og brændstof, mens en offentlig infrastruktur for fossilfri drivmidler kommer på plads, siger Peter Kjær Jensen.
Biogassen i tankanlægget er bæredygtighedscertificeret såkaldt komprimeret biogas (CBG), der er produceret i Danmark af gødning fra køer og grise, og som mindsker mængden af metan i atmosfæren. Under kørslen mindskes ikke bare udledningen af CO2, men biogas som brændstof udleder desuden færre partikler og mindre NOx-gasser, end hvis lastbilen kørte på diesel.
PostNord havde ved udgangen af 2020 på 10 år mindsket sin CO2-udledning i Danmark med 68%. I 2025 er målet at reducere koncernens CO2-udledning med 40% sammenlignet med 2020. I 2030 er målsætningen, at PostNord skal være 100% fossilfri.
Fakta om PostNords biogas
PostNords biogas leveres af Biogas Express, der producerer biogassen på et anlæg ved Thorsø i Østjylland.
Biogassen bliver leveret direkte via nettet fra biogasanlæggetog er udelukkende baseret på gylle, som giver den højest mulige CO2-reduktion.
Biogassen er bæredygtighedscertificeret efter REDcert2-ordning og overholder således alle lovkrav i EU og Danmark.
CBG står for "Compressed Biogas" og er metangas komprimeret til 200 bar.
Information om PostNord Danmark
Følg pressemeddelelser fra PostNord Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra PostNord Danmark
Pakker fra oven: PostNord tester levering med drone23.9.2022 14:49:23 CEST | Pressemeddelelse
PostNord er i fuld gang med at undersøge, hvordan nye teknologiske initiativer kan blive en del af fremtidens logistik - og for første gang i dansk luftrum, har virksomheden nu gennemført en test af pakkelevering med drone.
PostNord og WWF kaster lys på Danmarks truede dyr i ny frimærkeudgivelse20.9.2022 08:00:00 CEST | Pressemeddelelse
Flere af naturens vilde arter og dyr er allerede væk, mens andre er i fare for at forsvinde. Derfor er PostNord og WWF Verdensnaturfonden gået sammen for at sætte fokus på vigtigheden af beskyttelse og genopretning af dansk natur.
PostNord fejrer dansk scenekunst med ny frimærkeudgivelse7.9.2022 10:20:00 CEST | Pressemeddelelse
I år er en vigtig milepæl i dansk scenekunsts historie. Det er nemlig 300 år siden, at de første replikker blev sagt på dansk på de skrå brædder. I anledningen af jubilæet markerer PostNord dansk teaters betydning med et nyt frimærkeark.
PostNord støtter nyt nordisk kvindecykkelløb17.6.2022 09:44:39 CEST | Pressemeddelelse
Sommeren er kendt for masser af gode cykelløb og i år er ingen undtagelse. Men det er ikke kun Tour de France og PostNord Danmark Rundt, der kommer til at pryde de danske landeveje.
Aarhusianerne kan nu vælge grøn pakkelevering med PostNord24.5.2022 09:42:22 CEST | Pressemeddelelse
Fra tirsdag den 24. maj får PostNords kunder i Aarhus som de første mulighed for at vælge en mere klimavenlig levering i checkout, når de bestiller varer på nettet. PostNord tester nemlig et nyt tiltag, hvor tre udleveringssteder opfylder fire klimavenlige kriterier og dermed bliver markeret som særligt grønne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022